CELEX: 
Language: mt
Date: 2008-12-17 00:00:00
Title: Deċiżjoni tal-Kummissjoni tas- 27 ta' Ottubru 2004 li japprova l-iskambju ta' ittri bejn l-Uffiċċju tan-Nazzjonijiet Uniti tal-Koordinazzjoni tal-Affarijiet Umanitarji (UNOCHA) u l-Kummissjoni tal-Komunitajiet Ewropej dwar il-kooperazzjoni tagħhom fil-qafas tar-rispons għad-diżastri (fil-każ ta' interventi simultanji f'pajjiż milqut minn diżastru) Test b'rilevanza għaż-ŻEE

17.12.2008        MT              Il-Ġurnal Uffiċjali ta’ l-Unjoni Ewropea                              179

32005D0160

L 52/42                        IL-ĠURNAL UFFIĊJALI TA’ L-UNJONI EWROPEA                            25.2.2005

                                DEĊIŻJONI TAL-KUMMISSJONI

                                       tas-27 ta' Ottubru 2004

    li japprova l-iskambju ta' ittri bejn l-Uffiċċju tan-Nazzjonijiet Uniti tal-Koordinazzjoni
    tal-Affarijiet Umanitarji (UNOCHA) u l-Kummissjoni tal-Komunitajiet Ewropej dwar
        il-kooperazzjoni tagħhom fil-qafas tar-rispons għad-diżastri (fil-każ ta' interventi
                            simultanji f'pajjiż milqut minn diżastru)

                                    (Test b'rilevanza għaż-ŻEE)
                                           (2005/160/KE)

Il-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea, u b'mod partikolari l-
Artikolu 302 tiegħu,

Billi:

(1)       L-istabbiliment tal-kooperazzjoni mal-Uffiċċju tan-Nazzjonijiet Uniti tal-
          Koordinazzjoni tal-Affarijiet Umanitarji (UNOCHA) fil-qasam tal-protezzjoni ċivili u
          l-affarijiet umanitarji huwa rifless ta' politika konsistenti li tfittex relazzjoni u
          kooperazzjoni aħjar man-Nazzjonijiet Uniti, kif enfażissat fil-Komunikazzjoni tal-
          Kummissjoni lill-Kunsill u lill-Parlament Ewropew dwar "Il-Bini ta' sħubija effettiva
          man-Nazzjonijiet Uniti fl-oqsma tal-Iżvilupp u tal-Affarijiet Umanitarji" tat-
          2 ta' Mejju 20011, kif ukoll fil-Komunikazzjoni tal-Kummissjoni lill-Kunsill u lill-
          Parlamentm Ewropew dwar "l-Unjoni Ewropea u n-Nazzjonijiet Uniti: L-għażla tal-
          multilateraliżmu" tal-10 ta' Settembru 20032,

(2)       L-esperjenza tal-imgħoddi enfażissat il-ħtieġa li jiġu stabbiliti l-prinċipji bażiċi għal
          aktar kooperazzjoni u koordinazzjoni bejn l-UNOCHA (fosthom is-sistema ta' rispons
          tal-emerġenzi u l-għodod tal-koordinazzjoni) u l-Kummissjoni Ewropea (fil-qafas tal-
          attivitajiet tal-Mekkaniżmu Komunitarju għall-Protezzjoni Ċivili kif stabbilit mid-
          Deċiżjoni tal-Kunsill 2001/792/KE3 u l-attivitajiet tal-ECHO- id-Dipartiment
          Umanitarju tal-Komunità Ewropea4) meta t-tnejn li huma simultanjament jipprovdu

1
       COM (2001) 231, 2.5.2001
2
       COM (2003) 526, 10.9.2003
3
       ĠU L 297, 15.11.2001, p. 7.
4
       Ir-Regolament tal-Kunsill (KE) Nru 1257/96 (OJ L 163, 2.7.1996, p. 1). Ir-Regolament kif emendat bir-
Regolament (KE) Nru 1882/2003 tal-Parlament Ewropew u l-Kunsill (ĠU L 284, 31.10.2003, p. 1).
 ---pagebreak--- 180            MT            Il-Ġurnal Uffiċjali ta’ l-Unjoni Ewropea              17.12.2008

       jew jiffaċilitaw għajnuna f'pajjiz milqut minn diżastru naturali jew ikkawżat mill-
       bniedem, f'tentattiv biex jikkooperaw b'mod effikaċi, jimmassimizzaw l-użu tar-riżorsi
       disponibbli u jevitaw kwalunkwe duplikazzjoni bla ħtieġa tal-isforzi.

(3)    Il-Kummissjoni u l-UNOCHA nnegozjaw test għal skambju ta' ittri dwar il-
       kooperazzjoni tagħhom fil-qafas tar-rispons għad-diżastri (fil-każ ta' interventi
       simultanji f'pajjiż milqut minn diżastru), li huwa propost għall-approvazzjoni,

IDDEĊIDIET KIF ĠEJ:

                                      Artikolu Waħdieni

1.      L-iskambju ta' ittri bejn l-Uffiċċju tan-Nazzjonijiet Uniti għall-Koordinazzjoni tal-
        Affarijiet Umanitarji (UNOCHA) u l-Kummissjoni tal-Komunitajiet Ewropej dwar
        il-kooperazzjoni tagħhom fil-qafas tar-rispons għad-diżastri (fil-każ ta' interventi
        simultanji f'pajjiż milqut minn diżastru), li jinsab fl-Anness, huwa b'hekk approvat.

2.      Il-Membru tal-Kummissjoni responsabbli mill-Ambjent u l-Membru tal-
        Kummissjoni responsabbli mill-Iżvilupp u l-Għajnuna Umanitarja, jew il-persuni
        maħtura minnhom għal dan il-għan, huma awtorizzati li jiffirmaw l-iskambju ta' ittri
        f'isem il-Kummissjoni tal-Komunitajiet Ewropej.

Magħmul fi Brussell, 27 ta' Ottubru 2004.

                                             Għall-Kummissjoni
                                             Margot WALLSTRÖM
                                             Membru tal-Kummissjoni
 ---documentbreak--- 17.12.2008         MT           Il-Ġurnal Uffiċjali ta’ l-Unjoni Ewropea                                181

22005A0225(01)

L 52/44                   IL-ĠURNAL UFFIĊJALI TA’ L-UNJONI EWROPEA                            25.2.2005

                                              ANNESS

L-iskambju ta' ittri bejn l-Uffiċċju tan-Nazzjonijiet Uniti għall-Koordinazzjoni
         tal-Affarijiet Umanitarji (UNOCHA) u l-Kummissjoni tal-
         Komunitajiet Ewropej dwar il-kooperazzjoni tagħhom fil-qafas tar-
         rispons għad-diżastri (fil-każ ta' interventi simultanji f'pajjiż milqut
         minn diżastru)

Sinjur,

Il-Kummissjoni Ewropea (id-Direttorat Ġenerali għall-Ambjent u l-Uffiċċju tal-
Għajnuna Umanitarja tal-Komunità, l-ECHO) bi pjaċir jilqgħu l-kooperazzjoni li
teżisti bejn l-Uffiċċju tan-Nazzjonijiet Uniti għall-Koordinazzjoni tal-Affarijiet
Umanitarji (UNOCHA) u l-Kummissjoni Ewropea fil-qasam tal-assistenza umanitarja
u l-għajnuna għad-diżastri.

In-Nazzjonijiet Uniti għandhom rwol ċentrali billi jipprovdu tmexxija u
koordinazzjoni tal-isforzi tal-komunità internazzjonali biex twassal għajnuna
umanitarja internazzjonali skont il-mandat internazzjonali mogħti mill-Assemblea
Ġenerali (skont ir-Riżoluzzjoni tal-A.Ġ. 46/182 l-Anness għaliha u r-Riżoluzzjonijiet
preċedenti tal-AĠ kif imsemmija fiha).

Il-Mekkaniżmu Komunitarju tal-Protezzjoni Ċivili jirrifletti r-rieda kollettiva biex
tkun iffaċilitata l-kooperazzjoni msaħħa bejn il-Komunità Ewropea u l-Istati Membri
tagħha fl-interventi tal-għajnuna tal-protezzjoni ċivili biex jirrispondu għas-
sitwazzjonijiet ta' diżastru.

Il-komunikazzjoni riċenti mill-Kummissjoni bit-titlu "L-Unjoni Ewropea u n-
Nazzjonijiet Uniti: l-għażla tal-multilateraliżmu" (COM (2003) 526 finali) tenfasizza
"l-importanza li tissaħħaħ il-kooperazzjoni man-Nazzjonijiet Uniti, u li jissaħħaħ
leħen lL-UE fin-Nazzjonijiet Uniti", il-Komunikazzjoni mill-Kummissjoni bl-isem
"Il-Bini ta' sħubija effettiva man-Nazzjonijiet Uniti fl-oqsma tal-Iżvilupp u tal-
Affarijiet Umanitarji" (COM (2001) 231 finali), u l-Linji gwida tal-UE dwar it-Tfal u
l-Konflitti Armati adottati f'Diċembru 2003 jikkonfermaw l-importanza li l-
Kummissjoni tagħti lill-kooperazzjoni mill-qrib man-Nazzjonijiet Uniti b'mod
ġenerali u b'mod partikolari fil-qasam tar-rispons għad-diżastri naturali u dawk
ikkawżati mill-bniedem. Barra minn dan, is-Segretarju Ġenerali tan-Nazzjonijiet
Uniti, f'dokument1 ta' politika indirizzat fit-8 ta' Jannar 2002 lill-President tal-
Kummissjoni Ewropea, jirrakkomanda li ż-żewġ partijiet jaħdmu flimkien biex

1
 Viżjoni ta’ Sħubija: In-Nazzjonijiet Uniti u l-Unjoni Ewropea fl-Affarijiet Umanitarji u l-Iżvilupp,
New York, Diċembru 2001.
 ---pagebreak--- 182               MT          Il-Ġurnal Uffiċjali ta’ l-Unjoni Ewropea                  17.12.2008

jappoġġjaw ir-rwol tan-Nazzjonijiet Uniti li jiżguraw qafas koerenti ta' koordinazzjoni
biex tingħata għajnuna umanitarja.

L-UNOCHA ilha, għal diversi snin, tgawdi relazzjoni mill-qrib mall-ECHO2, fost l-
oħrajn, permezz tal-hekk imsejjaħ "Djalogu dwar il-Programmar Strateġiku". It-
twaqqif tal-Mekkaniżmu Komunitarju tal-Protezzjoni Ċivili f'Ottubru 20013 jitlob
għal aktar kooperazzjoni mal-UNOCHA fil-qasam tal-protezzjoni ċivili. Huwa
importanti għaż-żewġ sistemi, fl-ispirtu tal-Proċess Fribourg4, li jaħdmu b'mod
koerenti u komplementari meta jkunu qed jgħinu Stati u popolazzjonijiet milquta
minn diżastri u emerġenzi.

Dan l-iskambju ta' ittri għandu l-għan li jistabbilixxi prinċipji bażiċi għal aktar
kooperazzjoni u koordinazzjoni bejn, fuq naħa, l-UNOCHA (fosthom is-sistema ta'
rispons għall-emerġenzi u l-għodod tal-koordinazzjoni) u, fuq in-naħa l-oħra, il-
Kummissjoni Ewropea (fil-qafas tal-Mekkaniżmu Komunitarju tal-Protezzjoni Ċivili
u l-ECHO) meta t-tejn li huma jagħtu jew jiffaċilitaw għajnuna b'mod simultanju lil xi
pajjiż milqut minn diżastru naturali jew ikkawżat mill-bniedem, f'tentattiv ta'
kooperazzjoni effikaċi, l-aħjar użu tar-riżorsi disponibbli u biex tiġi evitata d-
duplikazzjoni tal-isforzi. L-UNOCHA u l-Kummissjoni Ewropea huma tal-fehma li
approċċ koordinat ikun fl-aħjar interess tal-vittmi ta' kwalunkwe diżastru. Għalhekk,
huma jagħrfu dan li ġej:

      1. Hija r-responsabbiltà fundamentali ta' kull Stat li jipprovdi protezzjoni u
         għajnuna liċ-ċittadini tiegħu fi żmien ta' diżastri u emerġenzi. Madankollu,
         meta l-bżonnijiet tal-għajnuna huma lil hinn mill-kapaċità ta' rispons tal-Istat
         milqut, il-komunità internazzjonali għandha tkun lesta u f'pożizzjoni li tgħin.
      2. Ir-riżorsi nazzjonali u internazzjonali disponibbli għar-rispons tad-diżastri
         huma limitati u huwa importanti li l-UNOCHA u l-Kummissjoni Ewropea
         jikkoperaw bis-sħiħ sabiex jottimizzaw l-użu tagħhom.
      3. Għandhom jittieħdu aktar passi prattiċi sabiex jiġi sfruttat il-momentum tal-
         kooperazzjoni pożittiva bejn l-UNOCHA u l-Kummissjoni Ewropea. B'hekk,
         it-tnejn li huma għandhom jiskambjaw it-tagħrif, iżommu djalogu kontinwu
         fil-livell ta' politika u ta' ħidma u jimmiraw biex jiżguraw, sa fejn hu possibbli,
         il-komplementarjetà bejn l-attivitajiet ta' taħriġ u l-eżerċizzju rispettivi
         tagħhom, kif ukoll fl-ippjanar għal u l-forniment tal-assistenza tal-għajnuna
         għad-diżastri.

      Għal dan il-għan, l-UNOCHA u l-Kummissjoni Ewropea jaqblu dwar il-Proċeduri
      Standard ta' Ħidma (SOPs) mehmuża mal-iskambju ta' ittri attwali u għandhom
      jimplimentawhom sabiex jiffaċilitaw il-koordinazzjoni effettiva. Meta meħtieġ, l-
      SOPs jistgħu jiġu żviluppati aktar u/jew adattati fil-livell tekniku fid-dawl tal-
      esperjenza.

2
  Il-mandat legali tal-ECHO jiġi mir-Regolament tal-Kunsill (KE) 1257/96 tal-20 Ġunju 1996 rigward
l-għajnuna umanitarja.
3
  Id-Deċiżjoni tal-Kunsill 2001/792/KE, EURATOM tat-23 ta' Ottubru 2001 li tistabbilixxi
Mekkaniżmu Komunitarju biex jiffaċilita l-kooperazzjoni msaħħa fl-Interventi ta' Assitenza lill-
Protezzjoni Ċivili (ĠU Nru L297, tal-15.11.2001, p. 5)
4
  Il-Komunikat u l-Qafas għall-Azzjoni tal-Forum Fribourg, Żvizzera, tal-15 u s-16 ta' Ġunju 2000
 ---pagebreak--- 17.12.2008     MT         Il-Ġurnal Uffiċjali ta’ l-Unjoni Ewropea                183

   dan l-iskambju ta' ittri attwali ma għandux jaffettwa r-rwol assenjat lill-Istat
   Membru responsabbli mill-Presidenza tal-Kunsill tal-Unjoni Ewropea skont l-
   Artikolu 6, il-paragrafu 2, tad-Deċiżjoni tal-Kunsill 2001/792/KE.

   Aktar minhekk, ma għandux jaffettwa l-arranġamenti għall-kooperazzjoni u l-
   koordinazzjoni, bħal dawk bejn l-UNOCHA u l-ECHO, li huma usa' mis-
   sitwazzjonijiet deskritti fl-SOPs mehmuża (l-Anness 2).

   Nixtiequ nipproponu li din l-ittra bl-SOPs, u l-ittra bit-tweġiba tiegħek, jitqiesu
   bħala l-approvazzjoni miż-żewġ naħat tal-miżuri msemmija hawn fuq.

       Margot Wallström                                 Poul Nielson
 ---pagebreak--- 184                MT         Il-Ġurnal Uffiċjali ta’ l-Unjoni Ewropea                  17.12.2008

                                      Anness 1 SOPs għall-aspetti tal-Protezzjoni Ċivili

UNOCHA – il-Mekkaniżmu Komunitarju tal-Protezzjoni Ċivili
Proċeduri Konġunti Standard ta' Ħidma għall-koordinazzjoni tar-rispons għad-
diżastri

I. Fażi tat-tħejjija (jiġifieri l-perjodu ta' bejn id-diżastri)

L-UNOCHA u l-Kummissjoni Ewropea għandhom:

      -   jaħdmu skont metodoloġija u terminoloġija miftehma u żviluppati flimkien,
          jibnu fuq konċetti aċċettati internazzjonalment, speċjalment dawk miftehma
          fil-qafas tan-Nazzjonijiet Uniti5. Dan għandu jkun ta' importanza partikolari
          fir-rigward tal-istrutturi ta' koordinazzjoni fuq il-post.

      -   jiżguraw l-iskambju regolari tat-tagħrif. Dan għandu jinkludi n-notifikazzjoni
          tal-allarm, kwistjonijiet politiki u ta' ħidma, kif ukoll id-diskussjonijiet u l-
          laqgħat ta' ħidma skedati.

      -   jiżguraw il-partiċipazzjoni reċiproka u l-kontribuzzjoni għat-taħriġ, l-
          eżerċizzji u l-laqgħat ta' ħidma dwar l-esperjenza miksuba organizzati minn
          kull parti u l-organizzazzjoni ta' eżerċizzji konġunti, fejn meħtieġ;

      -   jaqblu dwar it-Termini ta' Referenza ġeneriċi għat-tims u l-esperti tal-
          valutazzjoni/koordinazzjoni.

II. Fażi tar-Rispons – Livell ta' Kwartieri Ġenerali:

L-UNOCHA u l-Kummissjoni Ewropea għandhom:

      -   javżaw lil xulxin meta jitfaċċa diżastru u jagħtu tagħrif dwar kif bi ħsiebhom
          jirrispondu. Meta jkun hemm il-ħsieb li jiġi attivat il-Mekkaniżmu għal diżastri li
          jseħħu barra l-UE, u fejn jistgħu jiġu nikaġġati kemm is-sistema ta' rispons tan-
          Nazzjonijiet Uniti kif ukoll dik tal-KE, il-Kummissjoni Ewropea u l-UNOCHA
          għandhom jiskambjaw malajr kemm jista' jkun l-opinjonijiet dwar il-valutazzjoni
          preliminari tas-sitwazzjoni, il-ħtiġijiet tal-għajnuna u r-rispons intenzjonat, bil-
          għan li jiġi massimizzat l-użu tar-riżorsi disponibbli u żgurat approċċ koordinat
          msejjes fuq il-kunċetti u l-qafas imsemmi hawn fuq.

      -   jiżguraw u jsostnu l-iskambju tat-tagħrif matul il-fażi ta' rispons dwar il-
          kwistjonijiet li ġejjin:

             o Rapporti u aġġornamenti dwar is-sitwazzjoni

5
 Bħal-"Linji gwida tal-Grupp tat-Tfittix Internazzjnali u Konsulenza dwar is-Salvataġġ (INSARAG)"
u tal-"Linji gwida ta' OSLO dwar l-użu tar-Riżorsi Militari u ta' Difiża Ċivili fl-Għajnuna għad-
Diżastri", Mejju 1994, eċċ.
 ---pagebreak--- 17.12.2008       MT         Il-Ġurnal Uffiċjali ta’ l-Unjoni Ewropea                185

             o Identifikazzjoni tal-ħtiġijiet prijoritarji u x'riżorsi huma meħtieġa
             o L-ingaġġ ippjanat u skedat ta' riżorsi
             o Il-mobilizzazzjoni tar-riżorsi (fosthom l-unitajiet ta' appoġġ) biex jiġi
               evitat li l-isforzi jirkbu fuq xulxin jew ikunu dduplikati.
             o Dettalji tal-koordinaturi u r-riżorsi li jistgħu jkunu disponibbli
             o Kwalunkwe aġġornament tat-Termini ta' Referenza tat-timijiet tal-
               valutazzjoni/koordinazzjoni ingaġġati.
             o Il-politika ta' tagħrif fir-rigward tal-medja.

III. Fażi tar-Rispons – fuq il-Post:
 L-UNOCHA u l-Kummissjoni Ewropea jaqblu li:

   -   is-suġġetti internazzjonali kollha li jirrispondu għandhom jiġu mħeġġa
       jikkoordinaw l-attivitajiet tagħhom fiċ-Ċentru ta' Koordinazzjoni tal-Ħidma
       fuq il-Post (OSOCC) b'appoġġ għall-awtoritajiet nazzjonali/lokali tal-ġestjoni
       tal-emerġenza

   -   il-koordinaturi tal-UNOCHA u tal-Kummissjoni Ewropea għandhom jassistu
       lill-awtoritajiet nazzjonali/lokali tal-ġestjoni tal-emerġenza bil-koordinazzjoni
       tas-suġġetti internazzjonali ta' rispons skont il-metodoloġija eżistenti kif
       definita fil-Linji gwida tal-INSARAG.
 ---pagebreak--- 186              MT         Il-Ġurnal Uffiċjali ta’ l-Unjoni Ewropea             17.12.2008

                                                 Anness 2 SOPs għall-aspetti Umanitarji

L-UNOCHA-L-Uffiċċju tal-Għajnuna Umanitarja tal-Komunità ECHO
Proċeduri Konġunti Standard ta' Ħidma għall-koordinazzjoni tar-rispons għad-
diżastri

1. Fażi tat-Tħejjija/Rutina (jiġifieri l-perjodu ta' bejn id-diżastri)

L-UNOCHA u l-Kummissjoni Ewropea għandhom:

- ikomplu għaddejjin bid-djalogu strateġiku kontinwu dwar it-tħejjija għall-emerġenzi
sabiex jiżviluppaw kooperazzjoni mill-qrib għat-titjib fil-kapaċità totali ta' rispons
għall-emerġenzi. Dan jinkludi kemm l-aspetti ta' ħidma kif wkoll dawk finanzjarji.

- jiżguraw inklużjoni ta' persunal miż-żewġ partjiet fl-iskemi ta' taħriġ u s-seminars
organizzati mill-ECHO u l-OCHA.

- jorganizzaw eżerċizzji dwar l-esperjenza miksuba kull meta xieraq, possibbilment li
jwasslu għal titjib fl-iskemi tal-kooperazzjoni (SOPs).

- jiżguraw l-iskambju regolari ta' tagħrif dwar il-metodoloġija standard użata fir-
rigward tal-valutazzjoni tal-ħtiġijiet u l-koordinazzjoni tal-għajnuna bil-għan li jtejbu
il-koerenza u l-konverġenza tagħhom.

- iwettqu reviżjonijiet konġunti regolari ta' u jaġġornaw is-sistemi tad-doveri waqt l-
Emerġenza (l-organizzazzjoni, il-punti ta' kuntatt, il-koordinati) sabiex jiżguraw il-
konnettività u l-kompatibbiltà f'kull ħin.

- skambju ta' ktibiet ta' sfond u ta' riflessjoni, analiżi tal-ħażniet li għandhom x'jaqsmu
mal-emerġenzi.

2. Fażi ta' Rispons/Emerġenza

2.1 Livell ta' Kwartieri Ġenerali

L-UNOCHA u l-Kummissjoni Ewropea għandhom:

- jiżguraw l-iskambju tat-tagħrif dwar il-bgħit ta' timijiet ta' valutazzjoni fuq il-post
  tal-emerġenza (l-inklużjoni tal-ECHO fil-lista tal-alert bl-emajl tal-UNDAC
  (messaġġi M1 sa M3); it-twaqqif ta' punti ta' komunikazzjoni/kuntatt fil-livell ta'
  Kwartieri Ġenerali – bħall-kaxxa tal-posta elettronika tal-Emerġenza tal-ECHO –
  kif ukoll fil-livell tal-post tad-diżastru).

- jiżguraw il-kollegament bejn l-ECHO u l-UNDAC fuq il-post.

- jiżguraw l-iskambju tar-rapporti u l-aġġornamenti dwar l-emerġenzi fis-seħħ
  (fosthom l-aċċess tal-ECHO għall-OSOCC).
 ---pagebreak--- 17.12.2008       MT         Il-Ġurnal Uffiċjali ta’ l-Unjoni Ewropea                    187

2.2 Fil-livell tal-post tad-diżastru.

L-UNOCHA u l-Kummissjoni Ewropea għandhom:

-    jiffaċilitaw il-partiċipazzjoni tat-timijiet tal-ECHO             fil-mekkiniżmu   tal-
    koordinazzjoni mwaqqaf mill-OCHA/UNDAC.

- jiżguraw l-iskambju tat-tagħrif fil-livell tal-post tad-diżastru dwar is-sejbiet u l-
   azzjonijiet fis-seħħ jew ippjanati.

- jiżguraw li, kull meta possibbli u xieraq, it-timijiet jaqsmu l-analiżi u l-abbozzi tar-
    rapporti u jagħtu rakkomandazzjonijiet konġunti lill-Kwartieri Ġenerali rispettivi.

- jiżguraw li, kull meta possibbli, l-ECHO u l-UNDAC iwettqu valutazzjonijiet
   konġunti u jippromwovu l-qsim tat-tagħrif bejn l-atturi differenti fl-emerġenza
   (billi jwaqqfu ċentri umanitarji tal-informazzjoni - HIC).

- jaqsmu jew jipprovdu aċċess għall-faċilitajiet loġistiċi, bl-aħjar mod li jistgħu
  (pereżempju t-trasport, il-komunikazzjoni).
 ---pagebreak--- 188               MT      Il-Ġurnal Uffiċjali ta’ l-Unjoni Ewropea            17.12.2008

NAZZJONIJIET UNITI

NATIONS UNIES

It-28 ta' Ottubru 2004

Għeżież Kummissarji Wallström u Nielson,

Għandi l-unur nagħraf il-wasla tal-ittra tagħkom tas-27 ta' Ottubru 2004 fejn hemm
propost li jiġu stabbiliti djalogu strutturat u kooperazzjoni eqreb bejn il-Kummissjoni
Ewropea u n-Nazzjonijiet Uniti fil-qasam tar-rispons għad-diżastri, il-kooperazzjoni
fuq il-post u l-azzjoni umanitarja.

Għandi l-pjaċir nikkonferma l-qbil tan-Nazzjonijiet Uniti, u nistenna bil-ħerqa li
niltaqa' magħkom it-tnejn u mas-suċċessuri tagħkom mill-aktar fis komdu għalikom
sabiex niftiehmu dwar implimentazzjoni rapida u effikaċi.

Nixtieq nieħu din l-okkazzjoni biex nesprimi s-sodisfazzjon tiegħi bir-riżultati tad-
taħditiet li saru bejn l-Uffiċċji tagħna matul l-aħħar tmintax-il xahar, li wasslu biex
jitlesta dan it-test tal-ftehim, fl-ispirtu tal-Prinċipju ta' Gwida fl-Anness għar-
Riżoluzzjoni tal-Assemblea Ġenerali 46/182. Nixtieq ukoll nagħraf ix-xogħol
eċċellenti li twettaq mit-timijiet rispettivi tagħna, kif ukoll ir-rwol ta' Faċilitar li
kellhom it-tliet nazzjonijiet li kellhom f'idejhom il-Presidenza Ewropea matul dan il-
perjodu.

Dejjem tiegħek,

Jan Egeland

Sottosegretarju Ġenerali għall-Affarijiet Umanitarji

Koordinatur tal-Għajnuna tal-Emerġenza

Kummissarju Margot Wallström

Direttorat Ġenerali tal-Ambjent

Brussell

Kummissarju Poul Nielson

Uffiċċju tal-Għajnuna Umanitarja (ECHO)

Brussell